CELEX: 62011CB0486
Language: et
Date: 2013-03-21 00:00:00
Title: Kohtuasi C-486/11: Euroopa Kohtu (kümnes koda) 21. märtsi 2013 . aasta määrus (Tribunal da Relação de Guimarães eelotsusetaotlus — Portugal) — Jonathan Rodrigues Esteves versus Seguros Allianz Portugal SA (Kodukorra artikkel 99 — Mootorsõidukite kasutamise tsiviilvastutuskindlustus — Direktiivid 72/166/EMÜ, 84/5/EMÜ, 90/232/EMÜ ja 2005/14/EÜ — Õigus hüvitisele kohustusliku mootorsõidukite kasutamise tsiviilvastutuskindlustuse alusel — Kindlustatu tsiviilvastutus — Kannatanu osa kahju tekkimises — Hüvitise saamise õiguse välistamine või piiramine)

3.8.2013   
            
            
               ET
            
            
               Euroopa Liidu Teataja
            
            
               C 225/41
            
         Euroopa Kohtu (kümnes koda) 21. märtsi 2013. aasta määrus (Tribunal da Relação de Guimarães eelotsusetaotlus — Portugal) — Jonathan Rodrigues Esteves versus Seguros Allianz Portugal SA
   (Kohtuasi C-486/11) (1)
   
   (Kodukorra artikkel 99 - Mootorsõidukite kasutamise tsiviilvastutuskindlustus - Direktiivid 72/166/EMÜ, 84/5/EMÜ, 90/232/EMÜ ja 2005/14/EÜ - Õigus hüvitisele kohustusliku mootorsõidukite kasutamise tsiviilvastutuskindlustuse alusel - Kindlustatu tsiviilvastutus - Kannatanu osa kahju tekkimises - Hüvitise saamise õiguse välistamine või piiramine)
   2013/C 225/70
   Kohtumenetluse keel: portugali
   
      Eelotsusetaotluse esitanud kohus
   
   Tribunal da Relação de Guimarães
   
      Põhikohtuasja menetluse pool
   
   
      Hageja: Jonathan Rodrigues Esteves
   
      Kostja: Companhia de Seguros Allianz Portugal SA
   
      Ese
   
   Eelotsusetaotlus — Tribunal da Relação de Guimarães — Nõukogu 14. mai 1990. aasta direktiivi 90/232/EMÜ mootorsõidukite kasutamise tsiviilvastutuskindlustust käsitlevate liikmesriikide õigusaktide ühtlustamise kohta (EÜT L 129, lk 33; ELT eriväljaanne 06/01, lk 248) artikli 1a tõlgendamine — Siseriiklikud sätted, mis võimaldavad välistada kannatanu õigust saada hüvitist õnnetuse korral lähtuvalt igakordsest hinnangust tema osale selle õnnetuse tekkimises
   
      Resolutsioon
   
   Nõukogu 24. aprilli 1972. aasta direktiivi 72/166/EMÜ mootorsõidukite kasutamise tsiviilvastutuskindlustust ja sellise vastutuse kindlustamise kohustuse täitmist käsitlevate liikmesriikide õigusaktide ühtlustamise kohta, nõukogu 30. detsembri 1983. aasta teist direktiivi 84/5/EMÜ mootorsõidukite kasutamise tsiviilvastutuskindlustust käsitlevate liikmesriikide õigusaktide ühtlustamise kohta ja nõukogu 14. mai 1990. aasta kolmandat direktiivi 90/232/EMÜ mootorsõidukite kasutamise tsiviilvastutuskindlustust käsitlevate liikmesriikide õigusaktide ühtlustamise kohta tuleb tõlgendada nii, et nendega ei ole vastuolus tsiviilvastutust käsitlevate siseriiklike õigusnormide sätted, mis võimaldavad välistada või piirata õnnetuses kannatanu õigust nõuda hüvitist õnnetusse sattunud mootorsõiduki tsiviilvastutuskindlustuse alusel lähtuvalt igakordsest hinnangust sellele, kas kannatanu oli talle kahju tekkimise eest osaliselt või täielikult vastutav.
   
      (1)  ELT C 355, 3.12.2011.